
ARTĂ ȘI CIVILIZAȚIE 
ÎN TIMPUL LUI 


ȘTEFAN CEL MARE 


Arta pictorilor - 
între unitate şi diversitate 


La o abordare grăbită sau superficială, un asemenea 
titlu ar putea naşte nedumeriri: de ce nu pur şi simplu “Pictura din vremea 
lui Ştefan cel Mare”, respectiv “Miniatura” pentru a nu ne opri decât la cele 
două domenii clasice direct legate de activitatea pictorilor? Dacă însă 
adăugăm şi “Broderia”, dată fiind ştiuta legătură a acesteia, prin cartonul 
care îi stă la bază, cu pictura, sau chiar modelul pietrelor de mormânt ori 
al compozițiilor de pe argintărie, avem deja o parte din răspunsul la 
întrebare. 

Răspunsul complet este dat nu doar de analiza domenială a 
creațiilor artistice din vremea marelui voievod, ci de o abordare globală, 
ce implică ideea de mecenat, atât de strălucit şi de singular ilustrată în 
arta noastră veche, pe de o parte, iar pe de alta o viziune unitară, care, 
fără a impieta asupra autonomiei fiecărei ramuri, o potenţează, 
dimpotrivă, prin pecetea de neconfundat a unei gândiri unificatoare servite 
în mod exemplar de mijloace de excepție proprii fiecărui gen în parte. 

Prin analiza din acest unghi de vedere, am evita fatala dihotomie 
major-minor şi chiar pe cea plastic-decorativ, accentuând mai mult asupra 
caracterului somptuar al operelor, în covârşitor număr aparținând comenzii 
aulice şi destinaţiei stabilite tot de princiarul comanditar. 

Numărul redus al pieselor emanând de la alți comanditari nu indică 
lipsa acestei inițiative, ci fie reala diferenţă existentă chiar în epocă, fie 
pierderea dovezilor. 

Este semnificativ faptul că şi în materie de arhitectură raportul este 
Similar: multe dintre bisericile datate precis în timpul domniei lui Ştefan 
cel Mare aparțin iniţiativei ctitoriceşti a acestuia şi au avut şi ansambluri 
murale mai mult sau mai puțin ample sau bine păstrate. Este de presupus 


că numărul de biserici existent în epocă era mai mare decât cel păstrat 


AT 


până în zilele noastre. Nu ştim dacă aceste biserici erau de lemn sau de 
zid. Ceea ce Ştefan însuşi a iniţiat înlocuind biserici de lemn cu unele 
de piatră putea să se fi petrecut şi cu alte lăcaşuri. Putea să fi existat 
mult mai multă pictură murală. În mod cert, fenomenul pictării bisericilor 
din Moldova nu începea acum. Generoasa recompensă oferită cândva 
între 1414 şi 1419 de Alexandru cel Bun pictorilor Nichita şi Dobre, români 
şi laici după nume, pentru pictarea a “două biserici sau a unui pridvor sau 
a unei case”! sau dania de patru sate a aceluiaşi Domn către zugravul 
Ştefan? deschid nu calea speculațiilor, ci pe aceea a întrebărilor legitime, 
pentru că înseşi ctitoriile primelor trei decenii ale secolului al XV-lea, 
Bistrița, Moldovița, Humorul, Vornicenii Mari, ne-au furnizat, graţie 
cercetărilor arheologice, dovada peremptorie a existenței ansamblurilor 
pictate înainte de cele integral păstrate din vremea lui Ştefan cel Mare. 
Chiar dacă deceniile următoare domniei lui Alexandru cel Bun nu au mai 
fost favorabile mecenatului artistic aulic, chiar dacă în general marea 
boierime a fost implicată în partizanatul luptelor pentru domnie, este greu 
de crezut că cei 10 voievozi care s-au succedat până la venirea la cârma 
Moldovei a lui Ştefan cel Mare, în 1457, nu au avut nici un interes pentru 
cultură, că nu au ridicat nici un aşezământ şi că nu au comandat nici o 
carte şi nici o broderie, nici un obiect liturgic din metal. Exact o anume 
continuitate descifrabilă mai cu seamă în manuscrisele miniate şi în 
broderie vine să contrazică teza hiatusului şi să indice mai curând 
pierderea în timp a obiectelor decât inexistența lor. 

Debutul cultural şi artistic al domniei lui Ştefan cel Mare, chiar dacă 
întârziat în raport cu momentul urcării în scaunul Moldovei, marcat de 
evenimentul începerii construirii mănăstirii Putna, în 1466, terminată de 
abia în 1470, se înscrie pe linia unei continuităţi care poate fi urmărită în 
domeniul arhitecturii, prin dezvoltarea modelului inaugurat de Bistriţa lui 
Alexandru cel Bun, apoi în manuscrise şi în broderie, iar în cel al picturii 
murale, dacă nu stilistic şi iconografic, cel puțin, din ceea ce ştim astăzi, 
ca intenţie. 

În acest sens, o abordare cronologică a domeniilor care au ca fac- 
tor comun prezența unui pictor ar obliga la începerea analizei cu decorația 
de carte, deci cu 


Miniatura 


Arta cărții manuscrise din vremea lui Ştefan cel Mare dovedeşte, 
la o primă analiză, o perfectă continuitate față de creaţia anterioară, în 


48 


speţă cea din vremea lui Alexandru cel Bun, deşi, în mod surprinzător, 
nici în acest domeniu, din deceniile intermediare nu s-au păstrat 
manuscrise, nici miniate ci doar, în anii '30 câteva copiate. Greu de spus 
dacă avem de a face cu un adevărat hiatus, aşa cum pare să se 
contureze intervalul 1430-1460/65, sau dacă operele într-adevăr s-au 
pierdut. 

Două sunt aspectele cele mai remarcabile ale producţiei de carte 
manuscrisă datând din epoca lui Ştefan cel Mare. Primul priveşte numărul 
impresionant al codicelor păstrate sau despre care avem informaţii sigure 
(39), al doilea numărul însemnat de copişti care şi-au semnat operele sau 
a căror prestație este atribuită prin analogie cu lucrări certe. Se cunosc 
astfel 16 nume de copişti, majoritatea călugări, dar şi mireni. De 
asemenea, fapt vrednic de a fi subliniat, alături de cartea de cult - 
majoritară - în cadrul ei dominând cărțile de imediată trebuinţă, Mineele 
şi Tetraevanghelele, dăruite diferitelor mănăstiri şi biserici, se află 
literatura patristică şi cea de edificare spirituală pentru monahi, iar apoi 
cea juridică, respectiv două copii ale Pravilei lui Matei Vlastares”. Faptul 
că una dintre aceste copii a fost făcută pentru biserica Sf. Nicolae din laşi, 
cea aflată în vecinătatea Curţii domneşti, ne face să credem că, posibil, 
acest lăcaş a fost folosit şi ca biserică de jurământ. 

În sfera cărții manuscrise cercetarea a accentuat mult ceea ce am 
numit continuitate, văzută ca un fel de lanț direct între creaţia lui Gavril 
Uric, considerat a fi atât copistul cât şi ilustratorul Tetraevangheliarului din 
1429 - comandat de Alexandru cel Bun şi de Doamna Marina, aflat acum 
la Biblioteca Bodleiana de la Oxford - şi Tetraevangheliarul lui Nicodim 
de la Putna din 1473*. 

În mod evident, judecând numai după imaginile celor patru 
evanghelişti, modelul folosit de ieromonahul Nicodim pentru 
Tetraevangheliarul comandat de Ştefan cel Mare pentru Mănăstirea Hu- 
mor în 1473 - prima lucrare analizată prin prisma istoriei de artă şi nu a 
studiului manuscriselor în general” - este această celebră lucrare a lui 
Gavril Uric?. 

Ar fi desigur interesant de ştiut unde a stat preţiosul 
Tetraevangheliar din 1429 până în 1473. Colofonul nu menţionează faptul 
că ar fi fost dăruit de Doamnă mănăstirii Neamţ. Fiind o carte liturgică nu 
era folosit pentru devoţiunile personale, deci logic, el s-a păstrat în 
mănăstire”, iar ieromonahul Nicodim l-a copiat probabil aici, ca şi pe 
celelalte din seria comandată de Domn şi dedicată Putnei, realizate de 
alți copişti* sau chiar de el însuşi, după cum ne indică textul final al 


primului manuscris copiat de el, pe când era numai diacon, un Minei pe 

luna aprilie, în 1467*. Codicele lui Gavril Uric a putut fi folosit astfel de el 
ca izvod pentru portretele evangheliştilor din exemplarul comandat de 
Ştefan cel Mare. În privinţa portretelor autorilor Evangheliilor, Nicodim 
face în parte o simplă muncă de transpunere, copiind exact siluetele şi 
cadrul arhitectonic şi reluând aproape în întregime cromatica. Contribuţia 
sa personală este în tratarea chipurilor şi a veşmintelor. Culorile sunt mai 
saturate şi gama în genere mai puţin rafinată decât în modelul Uric. 
Nicodim este un bun portretist, dovadă stând figurile lui Marcu şi Luca, 
inspirate fără îndoială de prototipul lui Uric, dar cu o notă personală în 
tratarea chipurilor, în cromatică şi în sugerarea volumetriei prin umbre şi 
lumini, susținute de un desen sensibil. Tot particular este modul în care 
sunt pictate veşmintele, mai cu seamă părțile lor inferioare, în care se 
simte o îndepărtare de tradiția clasică bizantină şi o apropiere mai mare 
de gotic, dar şi o anume rigiditate a pliurilor, susţinută şi de un desen cu 
trăsături negre puternic marcate. 

Acelaşi desen, ca şi culorile saturate, se regăsesc în imaginea 
Fecioarei din compoziția votivă plasată în interiorul Tetraevangheliarului, 
cea mai originală contribuţie a miniaturisticii epocii lui Ştefan cel Mare (PI. 
Cil), Tratată ca o Maesta, Fecioara cu Pruncul alături, aşezată pe un tron 
purpuriu, primeşte omagiul lui Ştefan cel Mare, omagiu întruchipat de 
însăşi cartea oferită de voievodul îngenuncheat la picioarele grupului 
divin, spre dreapta acestuia. Frumoasa compoziție piramidală, cu 
siguranță perfectă la origine, apare astăzi dezechilibrată prin probabila 
ştergere a personajului care îi făcea pandant lui Ştefan, plauzibil 
principesa de stirpe bizantină, Maria de Mangop, soția domnitorului în 
momentul copierii şi dăruirii operei, deja moartă atunci când tomul a fost 
ferecat în argint aurit, în 1487, când domnul avea deja o altă doamnă, pe 
munteanca Maria Voichiţa”. 

De cel mai mare interes este portretul lui Ştefan însuşi, ce pare a 
ieşi din sfera efigiilor convenţionale, pentru a intra în cea a portretelor. 
Evidenta asemănare a chipului miniat cu cel din tablourile votive din 
bisericile ridicate de acelaşi prinț şi chiar cu cel de pe dvera “Răstignirii”, 
din 1500, fac din opera lui Nicodim un posibil prototip pentru celelalte (PI. 
CVII). Repetabilitatea lor permite ipoteza asemănării imaginii cu chipul 
real al Domnului şi tocmai de aceea acceptarea reluării ei peste mai bine 
de 15 ani în tablourile votive cel puţin de la Sf. Ilie, cu toate repictările 
(PI. XXVIII), Voroneţ (PI. A; XXXII) şi Pătrăuți (PI. XX; XXI a), căci 
celelalte s-au pierdut, fie prin îndepărtarea zidului dintre naosul şi 
pronaosul respectivei biserici (Botoşani), fie prin înlocuirea lăcaşului cu 
altul, ca în cazul bisericilor Sf. loan Botezătorul din Vaslui şi Sf. Nicolae 

=” laşi, ori cu dărâmarea lui totală ca în cazul bisericii de la Bădeuţi/ 
"4 işăuti 

Somptuozitatea manuscrisului este completată de decorul bogat al 
=3nilor de titlu ale Evangheliilor, inspirate din ornamentica aceluiaşi 


Sarii Uric, în care antrelacul bazat pe jocuri de cercuri împletite este 
>uternie marcat de un fel de grilaj alcătuit din întretăieri de diagonale 
inceputul Evangheliei lui Marcu), cu ornamente marginale mai bogate şi 
cu o cromatică mai vie, dominată de roşul cinabru, dar mai puţin rafinată 
decât modelul. Scrierea însăşi trimite la acelaşi model Uric, Nicodim 
folosind cu dezinvoltură semiunciala creată de antecesorul său în arta 
scrisului, titlurile elegante caligrafiate cu aur şi inițialele care rimează pe 
înălțime cu toate rândurile primei pagini a fiecărei Evanghelii. 

Ceilalţi pictori de miniaturi din Tetraevangheliare reiau în cea mai 
mare parte modelul deja devenit clasic constituit de capodopera lui Gavril 
Unic, Primul pictor care introduce o schimbare majoră este Teodor 
Marişescu, care, în Tetraevangheliarul copiat şi miniat în 1493, aflat acum 
la Staatliche Bibliothek din München, renunţă la fundalul arhitectonic 
pentru imaginea evanghelistului loan, înlocuind-o cu un peisaj stâncos, 
sare nu are nimic de a face, ideatic şi plastic, cu compoziția figurativă 
situată în primul plan, creând un sistem de ecrane menit a sugera probabil 
profunzimea. În plus, loan nu mai este singur, ci însoţit de ucenicul 
Prohor, care transcrie pe un rotulus textul revelat apostolului. Soluţia 
compoziţională nu va mai fi reluată aidoma în nici o miniatură din această 
vreme, ci interpretată în Tetraevangheliarul anonim de la mănăstirea 
Putna, comandat de Ştefan cel Mare în 1504 şi terminat sub Bogdan III, 
în 1507 (PI. CVIII). Cromatica foarte vie şi nearmonioasă a acestui 
manuscris, contrastele puternice dintre luminos şi întunecat folosite pentru 
chipuri, desenul negru, puternic, pentru contururi, pliurile rigide, 
ancadramentele late, cu motive puternice, mari, fac din această operă 
de sfârşit a vremii lui Ştefan cel Mare termenul de contrast față de 
inceputurile ei. Între aceşti doi poli - Nicodim şi Anonimul de la Putna - 
se înscrie creaţia a încă doi miniaturişti cunoscuţi - monahul Filip şi 
Spiridon de la Putna - primul adeptul unui stil grafic şi mai uscat, care 
copiază conştiincios modelul Uric sau mai curând Nicodim, inovând în 
zona chenarelor decorative. Dimpotrivă, ieromonahul Spiridon de la Putna 
Îl copiază cu o graţie manieristă pe Nicodim, combinând picturalitatea 
fețelor cu grafismul veşmintelor. 

În general, modul de a trata veşmintele şi elementele arhitectonice 
din fundal apropie toate aceste miniaturi de viziunea monumentală a 


picturii murale a vremii, însăşi pensulaţia amintind tehnica frescei 


£1 


aşternute pe suprafețe mari. 


Sorin Ulea remarcase deja o anume înrudire între portr 


evangheliştilor create de Gavril Uric şi imaginile aceloraşi pers 
pictate pe pandantivii mici ai bisericilor comandate de Ştefan 


ca şi o schimbare, pe care o considera semnificativă de inilus" 
inversă, dinspre pictură spre miniatură, introdusă de Gavril leromonar. 
pictorul Bălineştilor şi regăsită la Teodor Mărişescu în Tetraevang 
de la München, respectiv imaginea lui loan, însoțit de Prohor. plasa! 


fața peşterii. Restaurările aflate în curs care au ca obiect i531 
ansamblurile murale datând din epoca lui Ştefan cel Mare, ca şi tot ” 
buna cunoaştere a picturilor murale din spaţiul balcanic îndeamnă . 
prudență în adoptarea unor afirmaţii atât de categorice. Raportul Bâlnes 
- opera lui Teodor Mărişescu din 1493 se bazează în primul rānc 
datarea picturilor murale din ctitoria logofătului Tăutu cel mai târziu in a 
1492, fapt neacceptat întrutotul de majoritatea cercetătorilor -. care 
putea fi confirmat sau infirmat de actualele restaurări. Prezenţa lui | 


cu Prohor aşezat în fața peşterii este un vechi model grecesc, întâlni: 
grota din insula Patmos încă în jur de 1200" şi care a circulat ap: 
toată lumea grecească. 

Comanda domnească nu este singulară în epocă. O serie de boi 
îl imită pe domn, dintre ei cel mai interesant părând a fi logofătul 102 
Tăutu. Îndeletnicirea sa zilnică l-a familiarizat cu scrierea frumoasă 
modelul domnesc l-a îndemnat ca, pentru o Psaltire, aflată acum 
Muzeul din Ujgorod (Ucraina) să adopte modelul princiar regăsit în pictu 
murală, al sfântului protector primind dania donatorului. O anur 
asemănare cu pictura votivă de la Bălinești, de la fizionomie la costun 
a determinat pe cercetători să îl identifice pe boierul aflat sub protect 
Sf. loan Botezătorul, patronul său, cu Tăutu'*, 

Privită în ansamblu, arta cărții manuscrise din vremea lul Ștei 
cel Mare, dincolo de folosirea inerentă a unui model celebru, aduce © ni 
de unitate şi de originalitate locală, care o particularizează într-un cc 
text sud-est european şi apoi în unul european mai larg, În acesta < 
urmă cartea tipărită câştigând tot mai mult teren şi aceasta până ch 
în Valahia învecinată, unde Liturghierul tipărit de Macarie din Cetinje 
1508 introduce cu glas înalt modernitatea, a meşteşugului şi a viziu 
dar care încă se revendică în detalii de la vechile lucrări ale copiș! 
răbdători şi dăruiţi (PI. CIN; CVI). 


Răbdarea şi dăruirea sunt şi trăsături de căpălâi pentru 


Broderia liturgică 

Cercetătorii au definit de multă vreme arta broderiei liturgice ca 
a mai originală creaţie a geniului local din Moldova vremii lui 
cel Mare. 


Ceea ce nu s-a observat este faptul că broderiile existente, din a 


a jumătate a secolului al XV-lea, analizate pe un prim palier în ordine 
ronbiogică - atât cele datate exact prin inscripții cât şi cele datate prin 
nalogie cu primele - preced de fapt ansamblurile de pictură murală - şi 
= imprecis şi numai conjectural încadrate în timp - cu cel puţin câțiva 

Observaţia ni se pare de o maximă importanţă pentru că luminează 
ana la un punct, reciproc, cele două domenii. 

Strict la nivelul existenţei pur fizice a pieselor păstrate - cu 
zuranţă puţine față de numărul celor executate în epocă - se poate 
onstata şi aici o anume continuitate a broderiei intre epoca lui Alexandru 
= Bun şi cea a lui Ştefan cel Mare, mai cu seamă în ceea ce priveşte 
rezenţa portretelor de donatori, dar şi cu observaţia nu lipsită de 
nportanţă, că cel puţin o piesă capitală, Epitaful dăruit de egumenul 
iuan mănăstirii Neamţ, aparţine epocii intermediare, fiind datat 1437% 
ai, CIX), 

Cu toate acestea, pentru răstimpul propriu-zis al domniei lui Ştefan 
=. Mare, propriile sale danii în materie de broderie devansează în chip 
emnificativ debutul activităţii pictorilor muralişti la ctitoriile voievodale, ele 
inc anterioare chiar picturilor din bisericile boiereşti de la Lujeni (post 
+54) şi Dolheştii Mari (ante 1481). Prima broderie - un Epitrahil - datează 

= 1467". În aceeaşi categorie intră un număr semnificativ de piese 
`aiore. printre care celebrul Acoperământ de mormânt al Mariei de 
tangop (1477) (PI. VII; VIII), Epitrahilul cu portretele lui Ştefan cel Mare 
Alexandru (1480) (PI. CXI), Dvera Înălţării (1484) (Pl. CXII) şi cea a 
cormirii (1485) (PI. CXIII), Aerul din 1484 şi chiar Epitaful din 1490", 

Am putea crede astfel că broderia şi miniatura se constituie în 
“pulsuri pentru pictura murală? Nepăstrându-se nimic din pictura 
"urală a bisericii mănăstirii Putna, nici din etapa 1466-1470 nici de după 
>'acerile post incendiul din 1484, evident nu putem trage nici o 

uzie. Singura informaţie care ne-a parvenit este cea din “O samă de 
„„nte” precedând “Letopiseţul” lui lon Neculce: “Şi aşa au făcut 


vrea de frumoasă, toată cu aur poleită zugrăveala, mai mult aur 


zugrăveală, şi pre lăuntru şi pre din afară, şi acoperită cu plumb""*. 


Sare comun acest gust pentru aur cu cel ce abundă în broderii sau 


2 impresie transmisă din tradiția mănăstirii? Nu putem ştii, dar 

îl putem consemna. Totuşi, ținând cont de cronologia bisericilor ridic: 
de Ştefan, Pătrăuți şi Milişăuţi - 1487, Voroneț şi Sfântul Ilie - 1488, e 
evident că, indiferent de opinii, pictura lor trebuie să fi fost realizată 
puţin cu 2 ani mai târziu decât data indicată în pisanii pentru construc 
deci din punctul de vedere al acestei discuţii, după ce broderia îşi dădi 
deja măsura posibilităţilor, măsură care va fi confirmată de operele c 
vor urma. 

Similitudinea de gândire dintre aceste piese brodate, concepute 
adevărate icoane realizate cu acul, şi pictura murală în care scenele 
succed pe registre gândite ca o simeză şi separate prin rame individu: 
colorate în roşu, este evidentă şi a fost de multă vreme subliniată. 

Problema rămâne şi nu este una specioasă, ci una de esență 

În mod evident cartoanele de broderie au fost executate de pic! 
În logica de mai sus, înseamnă că în Moldova existau pictori capabil 
le realizeze, locali sau itineranţi, muralişti sau iconari, şi că în mome 
în care inițiativa ctitoricească a domnitorului se concretizează în seri 
biserici, nevoii de a le picta îi putea răspunde un grup de artişti deja a 
fie şi în domenii conexe dacă nu în cel al picturii parietale propriu-2 
capabili să gândească compoziţii ample. Ceea ce nu ştim se refer 
existeanța muraliştilor ca atare, care la riogoare puteau fi invitați din 
zone, după cum par a indica unele situaţii, la Lujeni şi la Pătrăuti 
XXIII) 

Ceea ce se consideră a defini originalitatea broderiei din vre! 
lui Ştefan cel Mare este atât viziunea picturală a pieselor înrudită cu 
a artei monumentale contemporane, cât şi calitățile stilistic 
desăvârşirea realizării tehnice. 

Tipologic, piesele sunt din categoria epitrahilelor, epitaf! 
dverelor sau acoperămintelor de vase liturgice. Lor li se ada 
Acoperământul pentru mormântul Doamnei Maria de Mangop ( PI. VII 
pentru piatra funerară a lui Ştefan cel Mare, unde numai inscripția funi 
este brodată (PI. V a) şi cele două Steaguri (PI. CXV). Ultimele sun 
nou încadrate tipului de prapori (steaguri liturgice) şi nu steagurii: 
luptă, deşi tematica - prin reprezentarea Sf. Gheorghe ucigând balai 
a fost considerată a fi interpretarea în cheie simbolică a biruințelor į 
creştinătate ale domnitorului care şi-l alesese ca patron 

Acoperământul Mariei de Mangop este o piesă singulară ^ 
tematică, ci prin viziune şi prin realizarea plastică de exceptie = 
Este cea mai rafinată şi, în acelaşi timp, cea mai impresionantă 3: 
broderiei medievale din Țările Române, considerată a fi și o cai 


a artei bizantine. Puritatea liniilor, stilizarea, frumusetea =" 

bogăţia veşmintelor şi somptuozitatea podoabelor, acordurile subtile 
cromatice, raporturile dintre corpul culcat, dar plasat sub o arcadă ca şi 
cum ar trebui văzut în picioare, restul elementelor decorative - cu 
conotaţiile lor heraldice şi genealogice (PI. IX) - inscripția marginală şi 
fond potențează prin arta unui pictor dăruit şi a unui brodeur extrem de 
iscusit fiecare element al compoziţiei în parte şi creează impresia de 
desăvârşire a întregului. 

Gustul marcat pentru portretul laic brodat, reprezentându-i pe 
donatori, face ca acesta să fie introdus fie ca o componentă a unor piese 
pe o scară valorică similară celei sacre, ca în aşa-numitul Epitrahil de 
sărbători, în care Ştefan apare în compania doamnei Maria Voichița pe 
ultimul registru al piesei (PI. CXIX), fie într-o lucrare de acelaşi tip, în care 
voievodul, portretizat într-un medalion, îl are ca pandant pe fiul său 
Alexandru (Pl. CXI) . Într-o altă piesă, Dvera Răstignirii (PI. CXVI a, b, ©), 
Ştefan şi Maria Voichiţa au fost brodaţi, în calitate de donatori, dar parcă 
şi de co-participanţi, este drept situaţi, la exterior şi marginal, la marea 
dramă de pe Calvar, modelul putând fi în acest caz numeroasele imagini 
gotice cu donatori care circulau în epocă în întreaga Europă. Cu toată 
calitatea mai curând de efigie a chipurilor, ele sunt mărturii autentice 
pentru un mod de a gândi, pentru costumul de curte din epocă şi pentru 
măestria brodeurilor. 

Am mai amintit deja această iscusință a celor care pictau cu acul 
şi nu cu penelul. Folosind firul de argint, firul de argint aurit şi pe cel de 
mătase, artiştii brodeuri ai epocii utilizează o mare varietate de puncte, 
pe care le folosesc magistral în redarea volumetriei, a diferenţei dintre 
carnație şi veşminte, a materialelor diverse din care acestea sunt 
confecţionate, în modul în care acestea subliniază anatomia, redau 
dinamismul faldurilor, adesea sugerează chiar rafinate diferențe cromatice 
prin modul în care orientarea diferită a grupelor de puncte prinde şi 
răsfrânge lumina. Cu ajutorul acesteia, pânza prinde viaţă şi adesea pare 
a ieşi din cadrul bidimensional. 

Marile Epitafe, precum cel din 1490 sau cel dăruit mănăstirii 
Dobrovăț - început la cererea lui Ştefan cel Mare şi terminat din ordinul 
lui Bogdan III, în 1506 (Pl. CXVIII) - transmit prin aceeaşi sugestie a 
viziunii monumentale şi a tehnicii desăvârşite, tradusă şi în rafinamentul 
cromatic, mai ales în cazul celui din urmă, aceeaşi înfiorare dramatică ca 
şi picturile cu aceeaşi temă de pe pereţii bisericilor (PI. XXXVII b) 

Dar nu este numai cazul lor. Cele mai semnificative în acest sens 
sunt marile Dvere ( PI. CXII; CXIII; CVI; CXXX). Compozițional şi în 


detalii, ele sunt cel mai înrudite cu pictura murală, iar analize atente oferă 


se 


surpriza folosirii aceloraşi izvoade, procedeul contribuind la ceea ce se 
poate numi unitatea stilistică a epocii. 


Ajungem în acest chip la 
Pictura murală 


În “Cuvântul înainte” la capitolul “Pictura” din cunoscuta sa lucrare 
“Les églises de la Moldavie du Nord”, publicată la Paris în 1930, francezul 
Paul Henry afirma cu o siguranță căreia multă vreme nu i s-au adus 
contraargumente că: “Secolul lui Ştetan cel Mare fusese secolul 
arhitecturii, secolul lui Petru Rareş a rămas cel al picturii”. Cât adevăr 
ascunde această aserţiune, pe care însuşi autorul ei o nuanțează imediat 
în sensul acceptării ideii că “aceasta nu înseamnă că secolul precedent 
nu ne-ar fi lăsat câteva fresce, şi chiar deosebit de frumoase; dar pe lângă 
faptul că cele din secolul al XVI-lea s-au păstrat mult mai bine şi se 
pretează mai bine studiului, acesta este secolul în care pictura 
moldovenească îşi dă întreaga măsură a geniului său, acoperă cele mai 
neînsemnate porțiuni de pe suprafața interioară a zidurilor, năvăleşte în 
exterior, peste care îşi va extinde peste puţină vreme stăpânirea, în timp 
ce artiştii, credincioşi până la pedanterie tradiţiilor bizantino-sârbeşti, 
îndrăznesc totuşi să fie ei înşişi şi să-şi manifeste originalitatea, fie în 
temele iconografice, fie în expresie şi sentiment”!. 

Unde se situează aceste afirmaţii în raport cu cercetarea ulterioară 
şi mai ales cu restaurările din ultimul deceniu? Alături de polonezul 
Wladyslaw Podlacha? și de românul I.D. Ştefănescu”, Paul Henry a 
deschis un drum. Descrierile iconografice şi aprecierile stilistice, chiar 
dacă nu lipsite de erori - explicabile în primul rând prin starea de 
conservare din momentul în care aceşti studioşi pasionaţi au scris - şi mai 
ales intuiţiile lor, adesea foarte juste, fac din aceşti autori predecesori de 
care chiar cercetarea actuală de istoria artei încă tine seama, cu toate 
că, de exemplu, datările acestora, unele foarte târzii, sunt adesea 
contrazise de cercetările ulterioare sau de restaurări. 

Tema restaurărilor deţine astăzi un rol privilegiat, întrucât practic 
aproape toate ansamblurile din vremea lui Ștefan cel Mare se află în faze 
diferite de lucrări menite să pună în valoare substanța originală a unor 
picturi, care, reevaluate încă de multă vreme ca datare - chiar dacă 
datorită lipsei inscripţiilor, aceasta rămâne adesea controversată - vor 
oferi acum şi posibilitatea analizării lor exahaustive din punct de vedere 


iconografic şi vor favoriza analiza stilistică şi comentariul iconologic (P! 

XXXVI) 

Ceea ce Paul Henry punea pe seama doar a artiştilor veacului al 
XVI-lea, patronaţi în primul rând de fiul marelui Ştefan, Petru Rareş, 
originalitatea, se vădeşte a fi nu doar apanajul exclusiv al acestora, ci în 
primul rând cel al pictorilor dinspre sfârşitul veacului al XV-lea şi din 
primul deceniu al celui următor, cei care au creat într-adevăr şcoala de 
pictură murală din Moldova?*. 

Începuturile ei vor fi fost desigur contemporane: cu cele ale 
arhitecturii de zid, dar nimic nu s-a păstrat din acea vreme. Aminteam deja 
că de abia din timpul domniei lui Alexandru cel Bun dovezile încep să se 
adune, atât sub forma documentară cât şi sub cea palpabilă a mărturiilor 
aduse de fragmente de pictură murală recuperate de arheologi. Discuţia 
asupra acestor realități depăşeşte cadrul de față, dar amintirea lor are 
valoare în sublinierea ideii că pictura din vremea lui Ştefan cel Mare, 
chiar dacă existentă sporadic până în jur de 1490 (numai ansamblurile 
boiereşti de la Lujeni şi Dolheştii Mari sunt anterioare acestei date), are 
înaintaşi în epoca bunicului său, dar că ea irumpe apoi în peisajul cultu- 
ral şi artistic care marchează ultimii 15 ani de viaţă ai voievodului, atât în 
propriile sale ctitorii cât şi în cele ale unora dintre principalii săi dregători. 

Observaţia făcută pentru domeniul arhitecturii pare a se verifica, 
cel puţin în ceea ce priveşte iniţiativele domneşti, şi în cel al picturii, 
dezvăluind o realitate surprinzătoare, pentru care nu s-au oferit încă 
explicaţii total convingătoare: primele două treimi ale domniei lui Ştefan 
nu cunosc, cu excepția mănăstirii Putna, ridicarea nici unui monument de 
cult, fie el şi modest. De abia la 30 de ani de la suirea pe tronul Moldovei, 
odată cu Milişăuţii şi cu Pătrăuții, prima biserică de curte, a doua de 
mănăstire, dar de mult mai mică anvergură decât Putna, cea dintâi ctitorie 
a voievodului, cea pe care şi-o pregătise ca loc de îngropăciune pentru 
sine şi pentru familia sa, activitatea care l-a impus în ochii 
contemporanilor şi al urmaşilor, alături de lupta pentru neatârnare şi 
pentru statul centralizat, cea de ctitor, să debuteze şi să continue încă 
mai bine de 15 ani. Nu ştim dacă biserica de la Putna a fost pictată la 
scurt timp după terminarea construcţiei sau mai corect după refacerea 
edificiului în urma incendiului din 1484. Această realitate se afla în logica 
lucrurilor: canonic, o biserică trebuia pictată, iar practic, nu pare a fi 
existat nici un motiv pentru care lăcaşul principal al mănăstirii pe care 
ctitorul se străduia să îl înzestreze cu obiectele necesare cultului să fi 
rămas multă vreme lipsit de podoaba multicoloră care îi întregea sensul 
şi îi potenta menirea. Seria de Minee comandate încă din 1467 
călugărilor din scriptoriul tradițional de la Neamț”, piesele prețioase de 

argintărie de cult, printre care se individualizează marea cadelniţă din 
1470, ripidele (PI. CXXVI) sau sfeşnicele şi policandrul despre care îi 
relataseră călugării lui lon Neculce”, broderiile liturgice cu fir de aur şi 
argint, ca dverele “Adormirii” (1485), “Răstignirii (1500) sau “Buneivestiri” 
(1500), epitrahile şi pocroveţe, cu siguranță veşminte somptuoase, totul 
contribuia la strălucirea lăcaşului care va primi în curând pietrele de 
mormânt ale familiei voievodale, unele pregătite din vreme pentru clipa 
neştiută a trecerii, precum cea a voievodului însuși (PI. IV b) şi cea a 
doamnei Maria Voichița, altele marcând neaşteptate pierderi, ca cea a 
Mariei de Mangop (PI. VI a, b) şi cea a fiilor nevârstnici Bogdan şi Petru, 

Ceea ce s-a păstrat în cele două ansambluri boiereşti, de la Lujeni 
(azi în Ucraina) şi Dolheştii Mari reprezintă în fapt primele mărturii de 
picturi murale existente încă din epoca marelui voievod. Primul, cu 
fragmnetele de picturi din naos şi altar de o remarcabilă sensibilitate 
plastică, fructificând vechi şi elegante tradiţii elenistice venite pe filieră 
bizantină, trece drept ctitoria boierului Vitold, cel care, intrat în stăpânirea 
satului în 1454, pare a fi fost reprezentat, pe peretele nordic al 
pronaosului, într-o postură neobişnuită pentru o biserică ortodoxă, călare 
pe un cal ridicat în două picioare, soluție posibil inspirată din imaginea 
similară a regelui Wladislaw Jagiello, din 1418 din ansamblul picturilor 
murale, de stil bizantino-rus cu puternice inflexiuni gotice, din extremitatea 
nord-vestică a sanctuarului capelei palatului regal din Lublin?. Tot un 
model regal, şi tot din aceeaşi capelă, de data aceasta sub forma mult 
mai familiară lumii ortodoxe, în special sârbeşti?, trezeşte interesul: 
acelaşi rege Wladislaw Jagiello este reprezentat a doua oară, 
îngenuncheat în fața Fecioarei cu Pruncul, aşezată pe un tron, avându-i 
ca intercesori, la dreapta şi la stânga pe Sf. Nicolae şi pe Si. Împărat 
Constantin, în colțul de sud-vest al naosului”. Ideea şi principiul 
compozițional cu doi intercesori se regăseşte şi în imaginea votivă din 
biserica din Dolheştii Mari. 

Pictura din ctitoria de la Dolheştii Mari a boierilor Şendrea ridică 
atât probleme de ordin iconografic cât şi stilistic noi. Decorând în mod cu 
totul neobişnuit numai nişa din extremitatea vestică a peretelui de sud al 
pronaosului bisericii, la baza căreia se află pietrele de mormânt a doi 
dintre membrii familiei, compoziţia, de o complexitate unică, a fost 
interpretată ca o reprezentare concentrată a întregului program 
iconografic al unei biserici ortodoxe, incluzându-i pe donatori în regsitrul 
inferior"! (PI. XVIII). Totuşi, această soluţie compoziţională şi-ar găsi mai 
curând explicaţia în însuşi contextul arhitectural şi funcțional al nişei, 


adică în interpretarea ei ca o mare compoziție cu sens funerar, menită să 

potenţeze, prin viziunea unui iconograf talentat, obişnuita temă a ofrandei 
ctitoriceşti şi a implicitei intercesiuni a sfântului patron al bisericii, Nicolae, 
aici plasat în ambianța unei Deisis cu donatori?. Regăsirea unei 
compoziţii foarte asemănătoare, dar de mai mici dimensiuni şi ceva mai 
simplificată, în interiorul arcosoliumului gotic din pronaosul bisericii din 
satul Arbore: (PI. XC a, b), al cărei sens funerar nu poate fi pus la 
îndoială, pictată după toate probabilitățile curând după construirea 
bisericii în anul 1503, ridică problema frecvenţei în epocă a acestui tip 
de compoziţie, existentă eventual şi la Putna la nivelul mormântului pe 
care Ştefan cel Mare şi-l pregătise pentru sine în 1492 şi care, posibil, 
tot după modă poloneză, va fi avut de la început un arcosoliu bogat 
decorat, dispărut în timp şi înlocuit cu cel actual. 

Există şi anumite apropieri stilistice între cele două compoziții 
funerare boiereşti, regăsite în proporții, în monumentalitatea figurilor, în 
cromatica bazată pe o gamă simplă de ocruri roşii şi galbene, verde 
malachit şi verde de pământ, alb de var, ca şi în modul în care pictorii 
utilizează desenul întunecat, nervos şi expresiv pentru conture, inclusiv 
cele ale figurii, şi pe cel ferm, modulat, pentru blicurile lungi, întretăiate 
sau în zig-zag, care subliniază anatomia prin pliurile ascuţite sau 
ondulate ale veşmintelor. 

Aceeași cromatică şi aceleaşi trăsături generale se vor reîntâlni 
mai târziu, evident cu variaţii, în ansamblurile domneşti de la St. Ilie, 
Pătrăuți, Voroneţ şi Popăuţi. Ele aparţin în mod evident ultimei faze din 
creaţia plastică atât de generos patronată de Ştefan cel Mare în ultimul 
deceniu şi jumătate de viață. 

Spre deosebire de arhitectură, care este datată prin pisanii, pictura 
nu beneficiază de avantajul inscripţiilor dedicatorii, astfel încât o 
cronologie absolută este greu de stabilit, în ciuda a numeroase încercări 
de a urmări succesiunea în timp a ansamblurilor, de această dată 
complete, acoperind practic fiecare centimetru din suprafața interioară a 
zidurilor. 

Metoda cea cea mai curentă de datare a fost oferită de folosirea 
şi pentru pictură a anului înscris în pisanii*. Un asemenea procedeu nu 
a ţinut însă cont de câteva elemente: toate cele patru ctitorii voievodale 
au fost terminate toamna, unele chiar târziu, iar în timpul iernii nu se picta. 
Tehnicienii spun că pereţii erau lăsaţi un an-doi să se usuce. Apoi, există 
o realitate lesne observabilă astăzi care infirmă opinia creării imediate a 
ansamblului figurativ. Este vorba despre o decorație arhitectonică pictată, 
care imită prin culoare un parament de cărămidă aparentă, culoarea 


predilectă în epocă fiind roşul cărămiziu cu rosturi albe. Acest decor, 

imitând cărămizile groase folosite în secolul al XV-lea şi parțial în cel de 
al XVI-lea, era destinat anumitor părți ale construcţiei, meşterii preferând 
în mod clar glafurile nişelor, ferestrelor şi uşilor şi muchiile zidurilor, deci 
exact zonele din biserica construită în genere din piatră de carieră puţin 
finisată care, datorită necesităţii de a fi mai fin profilate, se realizau din 
cărămidă. Un exemplu excelent este pus în valoare de actuala restaurare 
a bisericii Sf. Nicolae Popăuţi din Botoşani, unde întregul glaf al 
ferestrelor turlei era decorat în acest mod. Un altul, trădând o gândire mai 
elaborată de subliniere a sistemului de boltire, este întâlnit la biserica din 
Războieni şi, probabil mai simplificat la Borzeşti. Singura biserică la care 
această decorație se extinsese pe suprafețe foarte mari este cea din 
Bălineşti. Aici bolțile semicilindrice ale naosului şi pronaosului au fost 
iniţial acoperite cu o pictură imitând cărămida în culorile roşu şi bleu- 
cenuşiu, cu rosturi mai late albe. Faptul că la interior acest decor de 
imitație este ciocănit pentru a permite o mai bună aderenţă a preparaţiei 
picturii figurative indică scurgerea unui răstimp între cele două momente 
ale pictării. La biserica Înălţării de la mănăstirea Neamţ acest decor 
provizoriu pictat era însoțit de sublinierea unor elemente de arhitectură 
(marginea inferioară a nişelor din naos) prin cărămizi smălțuite. 

Începutul activității constructive inițiate de Ştefan cel Mare se 
situează în 1487, prin ridicarea a două biserici, ambele puse în mod 
semnificativ sub semnul victoriei creştine: Sf. Procopie de la Bădeuţi/ 
Milişăuţi (PI. XXV a) şi Sf. Cruce de la Pătrăuți (PI. XIX). Prima, 
închinată unui Mucenic - distrusă în timpul primului război mondial - avea 
menționată în pisania-cronică ideea-sinteză a programului politic a primei 
părţi a domniei voievodului: lupta pentru independenţa țării şi victoria 
asupra munteanului Basarab Țepeluş, protejatul Imperiului Otoman (PI. 
XXV b). A doua era dedicată în mod expres şi cu totul neobişnuit triumfului 
Sfintei Cruci. 

Cele două dedicaţii şi-au găsit locul în pictura murală interioară, 
atât în naos, în tabloul votiv (PI. XXIII), cât şi în pronaos, fie în ciclul vieții 
Sf. Procopie, fie în insolita Cavalcadă a Sf. Constantin cel Mare (PI. XXII; 
XXIV b). 

Le urmează, în 1488, construirea bisericilor mănăstirilor Voroneţ 
(PI. XXX) şi Sf. Ilie de lângă Suceava (PI. XXVI), prima închinată tot unui 
mucenic - Sf. Gheorghe, a doua Sfântului omonim. 

În mod semnificativ, toate aceste patru biserici au fost pictate în 
întregime la interior în timpul vieţii ctitorului”=. Nu este locul de a intra aici 


în controversatele probleme de datare, dar se pot face câteva observații, 

plecând pe de o parte de la hramurile sfintelor lăcaşuri şi de la ciclurile 
iconografice pe care le-au generat, pe de alta la structura tablourilor vo- 
tive, sensibil barometru al mentalităţii epocii. 

Ciclurile hagiografice nu sunt o noutate în pictura bizantină şi de 
tradiție bizantină, gustul fazei paleologe pentru narativism fiind bine 
cunoscul. Ceea ce este însă remarcabil pentru Moldova epocii lui Ştefan 
cel Mare este consecvenţa cu care această temă a fost urmărită şi 
ilustrată în toate ansamblurile care pot fi atribuite ultimului deceniu al 
secolului al XV-lea şi primilor 10 ani din cel următor. Viața Sfântului pa- 
tron al respectivei biserici este ilustrată fie doar de o manieră sintetică, 
ca la Pătrăuți, într-o singură scenă, dar care valorează cât un comentariu 
istoric (PI. XXII; XXIV b), fie în cicluri ample, cuprinzând numeroase 
compoziţii, peste 10 în orice caz, prezentate pe pereți în cadre proprii, ca 
pe filele unei cărți manuscrise, naraţia prin imagine pretându-se cel mai 
bine intenţiilor encomiastice şi parenetice conjugate ale ctitorului, 
teologilor şi artiştilor. 

Din nefericire, primul ciclu, cel din biserica Sf. Procopie din 
Bădeuţi/Milişăuţi s-a pierdut“. În celelalte biserici, ciclurile sunt însă 
complete şi, pe măsură ce vor fi restaurate, vor permite interpretări de 
ordin divers, în principal axate pe calitatea plastică a imaginilor şi pe 
relaţia dintre artistic şi teologic, fără a exclude eventualele componente 
cu semnificaţie istorică sau încercările de apropiere de mental. 

Cicluri ample ale vieții sfinţilor patroni întâlnim în pronaosurile 
ctitoriilor domneşti de la Bădăuţi/Milişăuţi (Mucenicia şi Minunile? Sf. 
Procopie), Sf. Ilie (Viaţa şi faptele profetului Ilie), Voroneț (Mucenicia şi 
Minunile Sf. Gheorghe), Botoşani-Popăuţi (Viaţa şi Minunile Sf. Nicolae) 
şi în cele ale ctitoriilor boiereşti de la Bălinești (Viaţa şi Minunile Sf. 
Nicolae) şi Arbore” (Viaţa Sf. loan Botezătorul) (PI. XCI). 

Pentru a anticipa, însăşi prezența acestui ciclu în ultima dintre 
bisericile amintite pledează pentru o datare mult anterioară anului 1541, 
cel în genere acceptat pentru picturile de la Arbore şi pentru atribuirea 
lor pictorului Dragoş/Dragosin fiul lui pan Coman din laşi, conform 
inscriptie astăzi pierdute, publicate în 1928 de Vasile Grecu, care se afla 
že partea dinspre naos a glafului intrării în această încăpere. 


blurile din timpul lui Petru Rareş preferă pentru pronaos tema 
gului: Probota - 1532, Sf. Gheorghe - Suceava -1534, Humor - 
535, Moldoviţa - 1537, Sf. Dumitru - Suceava - 1537. De fapt prezența 


a această ultimă biserică, de curte domnească, a Menologului şi nu doar 
existenţa sa la biserici de mânăstire pledează pentru preeminența sa în 


epocă, situaţia de la Arbore - dacă se va dovedi că întreaga pictură a 

pronaosului ar data din 1541 - devenind deja un accident. 

Un caz cu totul aparte este reprezentat de picturile din biserica 
fostei mănăstiri Pătrăuți. Semnificaţia unora dintre scene şi în specia! < 
celei care domină peretele vestic al pronaosului, în registrul superior - Ca- 
valcada Sf. Împărat Constantin - văzută în directă relaţie cu hramul 
bisericii - Sf. Cruce - a fost pusă în lumină de multă vreme de savantul 
bizantinist Andre Grabar* (PI. XXII; XXIII). El asocia acțiunea 
antiotomană a lui Ştefan cel Mare - pe care o aprecia ca pe o nouă 
cruciadă - cu paralela ideatică şi plastică a alegerii unei dedicaţii şi a unei 
teme care, folosind procedeul analogic, servea cel mai bine scopurilor 
domnitorului, care, deşi renunțând la conflictul armat nu renunţa însă şi 
la mesajul luptei sale pentru triumful creştinătăţii. Eleganta suită a Sfinților 
Militari având în frunte pe însuşi Arhanghelul Mihail, conducătorul oştilor 
cereşti, urmat de împăratul Constantin cel Mare, căruia îi indică pe cer 
Crucea, semnul în numele căruia va învinge, este alcătuită dintr-un grup 


de personaje călare, văzut într-o dinamică temperată şi în atitudini uneori 
colocviale, cu chipuri de o excepţională expresivitate, pictați în atitudini 
şi contraposto-uri fireşti, oferind în acest mediu ortodox o stranie senzaţie 
de Quattrocento. Pictura este marcată de un desen sintetic, cu duct suplu, 
care pare a se pierde la prima vedere în favoarea unei cromatici vii, 
dominate de culorile caracteristice epocii: roşu în nuanţe diferite, galben, 
verde, brunuri, gri, puțin albastru, valorate prin degradeuri şi mult mai 
puţin şi numai pentru zonele foarte luminate (anatomia cailor) sau pentru 
unele veşminte, prin blicuri albe sau întunecate, O inscripție în limba 
greacă, doar parţial lizibilă din pricina curățării numai superficiale a 
scenei, aflată încă în restaurare, îl aminteşte pe 
*...MEGALU....KONSTANTIN..." (PI. XXIV b). 

Pandantul şi în acelaşi timp explicaţia complementară pentru 
această scenă se află pe peretele paralel din naos, în jumătatea dreaptă 
a tabloului votiv. Acelaşi Constantin este intercesorul lui Ştefan cel Mare 
pe lângă Christos, căruia îi prezintă macheta bisericii (PI. XXIII). Astfel, 
«Atletul lui Christos», după caracterizarea făcută de papa Sixt IV lui 
Ştefan, şi cel care, în urma unei victorii în numele Crucii i-a învins pe 
duşmanii creştinilor, sunt parte a aceleiaşi compoziţii, în două posturi 
diferite: Împăratul nu mai este în primul rând personajul istoric, ca în 
scena precedentă, ci intercesorul ajuns în ceruri, în timp ce locul său pe 
scara valorilor creştinătăţii este luat de Domnul Moldovei. Spre deosebire 
de sfinți, Ştefan cel Mare şi familia sa sunt trataţi de altă manieră (PI. A; 
XX; XXI a): efectul bazat pe contrastul puternic dintre dominanta 


întunecată, susținută de proplasma verde închis, şi luminos este înlocuit 

cu tonuri deschise, gălbui-rozalii, pentru carnație, cu accentele aproape 
negre ale ochilor şi roşul viu ale buzelor (PI. XXI a), Contrastează, de 
asemenea, fastul şi cromatica vestimentaţiei: Constantin poartă doar 
tunica decorată cu galoane de aur, lorosul, încălțările roşii şi coroana din 
trei plăci masive, roşii cu striuri de aur, bătută cu perle şi pietre prețioase 
(PI. XXIII) , în timp ce, Ştefan şi Bogdan au veşmântul numit generic în 
literatura românească de specialitate «granatsa»*, dar care aici se 
vădeşte a fi, odată mai mult, altul decât cel al împăraţilor bizantini“. 
Somptuozitatea veşmintelor grele din brocart de aur ale familiei 
voievodale, coroanele cu fleuroni sau diademele celor două fetițe fac din 
acest tablou votiv o piesă de excepție, potențată şi de încercarea de 
portretizare a lui Ştefan în primul rând. 

Urmărind seria de portrete rămase pe operele de artă comandate 
de el, indiferent dacă vorbim de pictură murală, manuscris (Pl. CI) sau 
broderie (PI. CXVI; CXIX), putem discerne ieșirea din ideea de efigie 
princiară şi apropierea de fizionomia personajului real, aceeaşi în toate 
aceste lucrări, ceea ce îndreptățește opinia realizării cel puţin a unuia 
după modelul viu şi constituirea lui într-un prototip pentru celelalte. 

S-a observat de multă vreme că acest tablou votiv nu este primul 
pictat pe acest loc, ci că el înlocuieşte un altul, bănuit şi posibil de 
întrezărit printr-o lacună din stratul de preparație, aflată la picioarele celei 
mai mici dintre fiice. 

Această realitate redeschide problema datărilor picturilor din timpul 
lui Ştefan cel Mare, în sensul posibilei creări a unei cronologii mai ferme“. 
În argumentarea datărilor, s-a pornit atât de la analiza situaţiei politice din 
Moldova ultimilor 5 ani ai secolului al XV-lea, marcată de moartea 
neaşteptată a lui Alexandru, primul fiu desemnat ca moştenitor al tronului, 
şi investirea cu această demnitate a lui Bogdan, cândva între august 
1496 şi vara anului 14974. Această schimbare de roluri pare a fi 
determinat apariția lui Bogdan încoronat şi înveşmântat cu granatsa în 
tablourile votive de la Voroneţ, Pătrăuți şi Sf. Ilie - Suceava (PI. XX; 
XXVII; XXXII). 

Ce a determinat această refacere de la Pătrăuți, care, până la 
proba contrarie, care ar putea fi oferită de restaurarea aflată în curs, nu 
a antrenat şi jumătatea vestică a scenei?“ 

Cu titlu de ipoteză, s-ar putea avansa următoarea idee: biserica 
ridicată de Ştefan cel Mare în 1487 a fost pictată la unu-doi ani după 
construirea sa, conform uzanțelor canonice, dar şi tehnice. Un tablou 
votiv amplu, traducând realitățile momentului, a fost desfăşurat pe ambii 
pereți. În mod normal în acest tablou votiv figurau atât Alexandru, fiul cel 

vârstnic, asociat la tron, cât şi Bogdan-Vlad, mezinul având în jur de 10 
ani, şi posibil încă o fetiță. În acest context, locul lui Alexandru s-ar fi 
cuvenit a fi imediat după tatăl său, celalalte personaje urmând. 
Schimbarea poziţiei lui Bogdan în stat, după moartea lui Alexandru, la 29 
iulie 1496, a determinat repictarea tabloului votiv numai în zona în care 
imaginea nu mai corespundea realităților istorice ale momentului: apariţia 
unui nou asociat la tron, deci a unui nou moştenitor al coroanei. Cu ar- 
gumente pertinente, similare celor utilizate pentru Voroneţ, Maria Ana 
Musicescu data stratul actualmente vizibil de pe peretele sudic din tabloul 
votiv de la Pătrăuți în intervalul 29 iulie 1496 - 23 noiembrie 1499, ultima 
fiind data înainte de care murise mica Ana, figurată în compoziţia de 
danie“. 

Amintitele tablouri votive din bisericile de la Voroneţ (PI. XXX) şi 
Sf. Ilie (Pl. XXVII) nu pot fi nici ele datate în anul ridicării bisericilor, 
respectiv 1488. 

Demonstrația amintită mai sus a Anei Maria Musicescu, vizând de 
fapt, în principal, compoziția de la Voroneţ“ (PI. XXX), are toate şansele 
să corespundă realității, restaurarea aducând în mod clar la lumină 
numele lui Bogdan. Concluzia autoarei era că prezența lui Bogdan „nu 
poate fi explicată decât printr-o schimbare în rangul pe care acest fiu îl 
ocupa în cuprinsul familiei şi al societăţii". Datarea tabloului votiv în vara- 
toamna anului 1496 se înscrie deci între data morţii lui Alexandru şi 
momentul acestei schimbări de rang pentru Bogdan, petrecută înainte de 
vara 1497. 

Lucrurile sunt şi mai clare la biserica fostei mănăstiri Sf. Ilie din 
apropierea Sucevei, unde actualul chip al lui Bogdan, realizat pe alt strat 
de preparaţie decât restul, serveşte la înlocuirea unui personaj anterior 
pictat, cu probabilitate el însuşi, dar la o vârstă fragedă. Aici el apărea 
după tatăl şi fratele său vitreg Alexandru şi în fața mamei sale Maria 
Voichița“?. 

În această situație, cronologia pictării tablourilor votive ar putea fi: 
Pătrăuți | /sau Sf. Ilie |, Sf. Ilie II. Voroneţ, Pătrăuți 11. 

În relație cu această situație s-ar impune şi datarea restului 
picturilor murale din fiecare ansamblu. Se observă că numai tabloul votiv 
de la Voroneț nu a suferit adaptări vizibile, ceea ce - privind lucrurile prin 
această prismă - ar permite plasarea lui după realizarea primelor două 
din faza originară şi implicit. întru cât nu există dovezi de ordin tehnic la 
nivelul pereţilor, întreaga pictură a altarului şi a naosului, ar urma această 
datare, realizarea pronaosului urmând în mod firesc. 


Depăşind problema datărilor, mult discutată şi în relație cu restul 

picturilor murale, în principal cu structura compozițională a pereţilor, 
respectiv cu numărul de registre pictate din naos, este momentul să 
observăm în ce măsură arhitectura bisericii însăşi are repercursiuni 
asupra ansmblurilor murale. 

Toate cele patru ctitorii ale lui Ştefan cel Mare discutate aici sunt 
biserici de plan triconc, cu turlă pe naos şi o absidă a altarului relativ 
dezvoltată, acoperită cu o concă, flancată de mici spaţii laterale pentru 
pastoforii. Elementul cel mai important în materie de arhitectură este 
prezenţa bolților moldoveneşti, fapt ce introduce în structura programului 
iconografic de esenţă bizantină paleologă“? nu doar suprafețe noi de 
decorat, ci şi obligația unei gândiri noi, care rupe fireasca coborâre de la 
nivelul /ui Christos Pantocrator (PI. XXXVI) dominând din calota turlei la 
Fiul întrupat din Fecioară şi la jertfa răscumpărătoare figurată prin 
reînnoirea euharistică reprezentată prin Pruncul pe Disc, a Împărăşania 
Apostolilor şi Ierarhii liturghistori din absida altarului, trecând prin 
registrele de Îngeri, Profeţi şi Apostoli de pe tambur şi prin cel al 
Evangheliştilor pictaţi pe pandantivii mari. 

Apariţia arcelor piezişe plasate în interiorul tamburului, închizând 
între ele pandantivii mici, iar sub ele lunete semicirculare complică nu 
doar logica arhitecturală, ci şi sistemul picturii figurative cu atâtea 
implicaţii teologice. Pantocratorul este astfel înconjurat de slavă, plasat în 
interiorul a două pătrate care se întretaie ia 90°, la Voroneţ (PI. XXXV), 
ca şi la Popăuţi, fiind însoțit în fiecare dintre ele de simbolurile Evangheliştilor. 
Urmează, la Voroneţ, un registru de Heruvimi şi Serafimi, într-o alternanță 
puternică de roşuri vii şi alburi rozalii sau beige ca fundal pentru sutele 
de ochi care țâşnesc halucinant din aureole şi aripi. Un alt registru este 
ocupat din nou de Serafimi cenușii, dar şi de Arhangheli şi de Tronuri, 
apoi urmează Proorocii (PI. XXXVI a) şi Apostolii. Înălţimea mică a turlei 
de la Voroneţ impune dimensiunile reduse ale acestor personaje, ceea ce 
nu impietează însă nici asupra monumentalităţii şi nici asupra 
expresivităţii puternice a unora dintre chipurile de Îngeri din Ierarhia 
Cerească şi de Profeţi mai ales (lona, Avacum) ori a dinamismului căutat, 
dar imprimând corpului poziţii corecte şi veşmintelor capacitatea de a 
sugera anatomii reale (Solomon, Sofonia, Eremia). 

Evangheliştii apar în pandantivii mici, pentru ei semnalându-se deja 
asemănarea fiziognomică cu acelaşi tip de personaje pictate de 
miniaturistul Gavril Uric în Tetraevangheliarul din 1429, care se constituie 
în acest chip nu doar într-un prototip pentru imaginile din arta cărții 
manuscrise, dar şi pentru pictura murală“. Sistemul de decor al 


pandantivilor mici se va schimba de abia în timpul domniei lui Petru Rareş 

(Probota), când Evangheliştii revin, conform bunei tradiţii bizantine, în 
pandantivii mari. 

Noile suprafeţe de decorat de la acest nivel în jos sunt rezervate, 
cu excepția parțială a Voroneţului, unor scene din ciclul Marilor Sărbători. 

Altarul cunoaşte puţine variaţii. Semnificativ este registrul de Cete 
Îngereşti de sub nivelul Fecioarei Întrupării ca o aluzie la imnul care o 
numeşte pe aceasta «mai presus decât Heruvimii». De asemenea, poate 
fi remarcată uneori inversarea reciprocă între Cina cea de taină şi Spălarea 
picioarelor şi prezența permanentă a Jerfei lui Avraam în vecinătatea 
proscomidiei, ca o aluzie la jertfa cea nouă a lui Christos. Frumoase și 
elegante figuri de Episcopi înconjoară hemiciclul, cu chipuri expresive, 
veşminte ample (feloane) sau somptuoase (saccosuri la Pătrăuți pentru 
trei cei mai importanți dintre ei). Ne întâmpină pretutindeni aceeaşi 
monumentalitate a figurilor, acelaşi desen sintetic aceleaşi contururi ferme 
ale figurilor, aceeaşi gamă cromatică redusă dar admirabil folosită, prin 
degradeuri sau blicuri, aceleaşi contraste dintre curbele ample şi liniile 
drepte ale unor pliuri puternic geometrizate, aceeaşi renunțare la detaliile 
nesemnificative şi preferința pentru fundaluri arhitectonice simple, văzute 
ca nişte ecrane care trasează doar limite spaţiale, sugerează şi nu 
descriu. 

În mod vădit economia de mijloace este dorită, inclusiv în naos la 
nivelui ciclului Patimiior lui Christos (Pi. XXXVii b) şi ia cei al Sfinţilor Mi- 
litari. Aici deosebirile dintre cele trei ansambluri sunt mai semnificative, 
Atelierele diferite de zugravi îşi spun cuvântul, ca şi dotarea diferită a 
membrilor echipelor. Există mari diferențe între frumuseţea idealizată şi 
eleganța elenizantă a Sfinţilor Militari de la Pătrăuți, cu costumele lor 
antichizante şi aceiaşi Sfinţi, cu capete mici şi pântece proeminente, 
înveşmântaţi de pictori ce nu par a înțelege rostul frumoaselor armuri sau 
eleganța unei hlamide, la Sf. Ilie. 

Recuperarea prin restaurare a ciclului Patimilor de la Voroneţ 
deschide un drum nou cercetării şi descifrării calităţilor şi înțelesurilor, iar 
celelalte ansambluri îi vor urma. Curăţarea şi consolidarea picturilor fac 
din interiorul naosului de la Voroneţ un spațiu cu totul nou, care aproape 
covârşeşte prin abundența picturii, prin culoare, prin jocurile de linii şi 
varietățile de expresie, prin diferența mâinilor de zugravi care au lucrat, 
investindu-şi opera cu rafinament sau cu o nuanţă telurică, care dă 
greutate şi substanţă figurilor. 

S-a discutat mult despre semnificaţia temei Deisis în contextul 
picturilor din naosurile bisericilor din această vreme. Ea apare numai la 
Sf. Ilie şi la Voroneţ (PI. XXXIV), la Pătrăuți, în locul ei, pe peretele de 

nord, în extremitateaa vestică apărând Invierea lui Christos (Anastasis). 
Nu este locul reluării discuţiei acum. Trebuie doar remarcată eleganța 
rafinată a siluetelor, mai ales a Fecioarei, de la Voroneţ, gestica reținută, 
măreția lui Christos pusă în valoare de coroana imperială şi de loros, care 
se adaugă omoforului episcopal şi saccosului polistavrion. Uşoara 
încercare de perspectivă geometrică a tronului lui Christos introduce 
sugestia unei componente reale în spaţiul ideal al locului fără de loc. 

Alături de Deisis, o altă permanenţă este imaginea dublă a Sfinţilor 
Împărați Constantin şi Elena. Prezenţa celor doi în capătul registrului 
Sfinţilor Militari indică în mod clar intenţiile comanditarului, iar apariția lor 
la primul monument din serie, la Pătrăuți, în pandant cu imaginea aceluiaşi 
Constantin în tabloul votiv - este drept că diferit tratat stilistic - reprezintă 
un fel de marcă a recunoaşterii unei intenţii, sigur descifrabilă celor cărora 
li se adresa în epocă: valoarea luptei pentru creştinătate în dobândirea 
milei dumnezeieşti, prin mijlocirea celor care s-au luptat şi au învins primii. 

Nu ştim, dar putem bănui, dacă aceşti Sfinți apăruseră şi la biserica 
Sf. Nicolae din Botoşani, ctitoria din 1496 a lui Ştefan cel Mare, devenită 
ulterior mănăstirea Popăuţi. Dărâmarea peretelui dintre naos şi pronaos, 
la o dată neprecizată, ne-a privat pentru totdeauna de cea mai mare parte 
a peretelui vestic al naosului, care a păstrat numai, în lunetă, partea 
superioară a Adormirii Maicii Domnului. Astfel, nici tabloul votiv, nici grupul 
celor doi Sfinți nu ne mai este cunoscut. 

În schimb aici, o altă restaurare începută pune în lumină calitățile 
cu totul excepționale ale unui ansamblu grav afectat de trecerea timpului, 
dar care ascunde comori nebănuite. De la o iconografie care, în turlă, 
pune accentul pe reprezentarea Cetelor Îngereşti (PI. LII a, b), dominate 
de Serafimi ce par ieşiti din penelul lui Teofan Grecul, realizaţi cu o 
libertate de tuşă de mare artist şi cu o forță de spiritualizare neobişnuită 
în această vreme (PI. LII c), la calităţile individuale (desen, proporții, 
cromatică) ale grupurilor de Sfinţi din turlă (PI. LIII a), totul frapează prin 
noutate, îndrăzneală şi rafinament. Deşi necurățată încă, Fecioara cu 
Pruncul din conca altarului domină maiestuos spațiul sacru, aparent uşor 
hieratică în atitudine, dar atât de elegantă prin linia suplă a umerilor 
înguşti şi căderea căutată a faldurilor rochiei albastre şi a maforionului 
roşu. Este evidentă înrudirea cu aceeaşi imagine din biserica de la 
Neamţ, dar și cu cea de la Bălinești şi fără a putea devansa lucrurile şi 
rămânând în sfera unor stricte observații, se poate lansa ipoteza că între 
cele trei ansambluri există mult mai multe legături decât s-a crezut până 
acum. 


Pentru naos, ansamblul statorniceşte o altă iconografie, mai 


67 


coerentă la nivelul bolților absidelor: în cea de de sud apare Înălțarea lui 
Christos la Cer (PI. B; LIV) iar în cea de nord Pogorârea Sf. Duh, 
momentele finale ale împli 


actului răscumpărării christice. 

De o monumentalitate absolută, în special Înălțarea impune prin 
claritatea şi elanul ascensional al compoziției. Albul ce merge de la pur 
la nuanțe perlate de gri, care reprezintă slava în care se ridică Christos, 
forma perfect circulară a acesteia, grația imaterială a îngerilor tenanți, 
totul contribuie la crearea unei compoziţii de un rafinament unic. 

Un registru de medalioane de Sfinţi, Mucenici (PI. LINI c) şi Episcopi 
(PI, LIII b), oferă o adevărată galerie de portrete, realizată cu aceeaşi 
ştiinţă şi aceeaşi economie de mijloace ca întreaga pictură din vremea lui 
Ştefan cel Mare. Dedesubt se întinde ciclul Patimilor lui Christos, compus 
în friză, fără ramele roşii ale benzilor separatoare dintre scene din 
ansamblurile anterioare, care izolau în sine fiecare compoziție. Narațiunea 
biblică se desfăşoară aici nestingherit (PI. LV a,b). Fără a anticipa asupra 
a ceea ce ar putea aduce resturarea celorlalte ansmabluri, se pot remarca 
aici câteva caracteristici: preferința pentru fondurile albe, gama deschisă, 
rafinată de verde-bouteille, rozuri şi violaceuri, culoarea uşoară, 
transparentă, rotunjimile anatomice subliniate cu o ştiinţă rară a 
volumului, dinamismul uşor ostentaiv al unor scene (Prinderea lui lisus - 
PI. LVI a), dramatismul cu o nuanţă de poză al altora (Coborârea de pe 
cruce - PI. LVI b). În chip aproape ciudat, unele figuri sau chiar compoziții 
par familiare; există personaje care par a cobori din compoziţiile 
pronaosului de la Arbore, cu pălăriile lor sofisticate, unele chipuri bucălate 
cu obrajii înroşiți (Judecata la Pilat). O adevărată compoziţie psihologică 
este Rugăciunea din Grădina Ghetsemani (PI. LV a), alcătuită din două 
episoade, rugăciunea propriu-zisă şi reproşurile aduse apostolilor. Fondul 
alb al muntelui potențează şi aici umanismul dramei, suferința 
Dumnezeului devenit Om, neînțelegerea semenilor. Chipul lui Christos 
adresându-se apostolilor este unul dintre cele mai frumoase din pictura 
din Moldova. 

Pronaosul bisericii de la Popăuţi, încă necurățat, nu permite discuţii 
asupra calităţilor picturii, dar lasă deschise problemele iconografice. Prin 
ciclul Vieţii şi Minunilor Sf. Nicolae, patronul bisericii, Şi prin primul registru 
de Sfinţi plasat deasupra draperiei, el se înscrie tradiţiei epocii lui Ştefan 
cel Mare. Prin Sinoadele Ecumenice care decorează lunetele arcelor 
perimetrale, ansamblul se apropie de Bălinești Situaţia a dat naştere 
discuţiei despre succesiunea în timp a celor două ansambluri“. Reluarea 
ei aici nu este oportună, cu atât mai mult cu cât şi Bălineştii sunt în 
restaurare. 

Esenţa problemei ar fi acceptarea sau neacceptarea pentru pictura 
de la biserica logofătului Tăutu din Bălineşti, pictată de Gavril 
leromonahul, a lecturii sgrafitului din absida altarului: pentru unii 
cercetători data acestei inscripţii zgâriate pe pictură de diacul loan este 
7 ianuarie 1494, ceea ce coboară pictarea bisericii cel puțin în anul 
precedent şi în consecinţă însăşi construirea acesteia în 1491 sau 1492 
şi nu în 1499, cum glăsuieşte pisania®?, pentru alţii, inscripția este lipsită 
de an, menţionând doar o zi de duminică în care a căzut sărbătoarea Sf. 
loan Botezătorul, 

Importantă şi interesantă din punct de vedere ştiinţific, disputa, 
căreia, în diferite faze şi cu argumente de ordine diferite, dar interpretând 
acelaşi material, i s-au raliat mulţi alți cercetători, credem că este încă 
departe de a fi soluționată, 

În orice caz, ansamblul de la Bălineşti aduce în sine valori de 
unicat în întreaga pictură din Moldova. Strălucirea aurului revărsată din 
belşug şi chiar pe mari suprafeţe, în altar sau pe bolta naosului, în tabloul 
votiv sau pe veşmintele Cetelor îngereşti de pe aceeaşi boltă conferă 
bisericii o notă de somptuos cu totul neobişnuită, Compozițiile se înscriu 
în cea mai mare parte unei iconografii tradiţionale şi totuşi, un aer 
neobişnuit pluteşte peste ele, o adiere goticizantă le marchează. Maria 
pe tron din absida altarului (PI. LXXVII) atât de înrudită cu cea de la 
Popăuţi şi cu cea din manuscrisul lui Nicodim de la Humor, se află undeva 
între o Fecioară bizantină şi o Maesta gotică italiană, Artistul care a pictat- 
o a văzut cu siguranță mult mai mult decât poate obişnuitele şantiere suă- 
dunărene sau răsăritene. Aşa cum insolita boltă cu nervuri gotice a 
pridvorului (PI. LXXIV a) trimite la formulele similare din capela Sf. Cruci 
din catedrala de pe Wawel din Cracovia, tot aşa Cetele Îngereşti de la 
Bălineşti par a se înrudi cu Îngerii de pe aceleaşi bolți ale unei picturi cu 
puternice inflexiuni gotice apărute într-un ansamblu voit bizantinizant într- 
o capelă catolică comandată de un rege catolic crescut de o mamă 
prințesă ortodoxă rusăt. 

O asemenea apropiere nu scade cu nimic meritele echipei care a 
lucrat la Bălineşti, condusă cu probabilitate de Gavril Ieromonahul, cel 
care s-a semnat, cu litere minuscule, pe scăunelul aflat la picioarele lui 
Christos din tabloul votiv din naos (PI. LXXXI). În mod cert, ansamblul 
este realizat de mai mulți pictori. În altar chiar, jumătatea de nord este 
pictată de altcineva decât cea de sud, în primul registru de sub cel al 
Profeţilor apărând unele similitudini compoziționale cu pictura de la 
Popăuţi, de pildă (PI. XXXVIII b). 

Friza impresionantă a Profeților din hemiciclul altarului conține şi 

ea anume aluzii goticizante, personajele fiind identificate, în afară de 
nume - obligatorii prin sistemul obişnuit, cu rigori canonice, bizantin - de 
atribute care îi particularizează o dată în plus . 

În mod neobişnuit, Ciclul Patimilor începe în naos, pe peretele de 
sud, cu Rugăciunea din Grădina Ghetsemani, desfăşundu-se apoi circular 
pe pereţii naosului, partial în sistemul frizei narative continui, întâlnite şi la 
Popăuţi. Se impune aici remarca privitoare la existența, în interiorul frizei, 
a unui fel de cezuri fireşti între episoade, realizată nu grafic, prin linii- 
cadru separatoare, ci prin elemente de decor vegetal sau arhitectural (PI. 
LXXXIII a). 

Tabloul votiv de pe peretele de vest al naosului este cea mai 
elegantă şi mai rafinată compoziție de acest tip din întreaga pictură din 
Moldova (PI. LXXXI) . Fineţea desenului conjugată cu strălucirea aurului 
şi cu o gamă dominată de câteva tonuri puţin luminoase, sveltețea 
personajelor, spiritualizarea chipului lui Christos, suavitatea îngerilor 
protectori, peronalitatea lui Tăutu concură la un tablou unic (PI. LXXXII 
a, b, c). 

Pictura pronaosului se înscrie şi ea în suita aceasta de realizări 
de excepţie. Cea de pe boltă, chiar dacă în mare parte pierdută, este 
structurată, după modelul celei din naos, prin medalioane independente: 
trei mame purtându-şi pruncii în fața pieptului: Elisabeta, Maria şi Ana (PI. 
LXXXIV a). Cele Şapte Sinoade Ecumenice acoperă partea superioară a 
pereţilor ce descriu 3 laturi dintr-un poligon, care se pierd la întâlnirea cu 
bolta în leagăn întărită cu dublouri de piatră (LXXXIV a). Câte un ciclu 
amplu a! Arhanghelului Mihail şi respectiv al Sf. Nicolae, patronul 
lăcaşului, acoperă cea mai mare parte a pereţilor, care se termină, în 
ultimul registru de jos, cu o impresionantă galerie de Sfinte, iar pe 
peretele de est cu un grup de Sfinți călugări, şi cu intrarea străjuită de 
Arhanghelii Mihail şi Gavril (PI. LXXXIV b). 

Pictată la interior şi decorată luxuriant la exterior cu discuri 
ceramice smălțuite combinate cu o tencuială pictată somptuos cu roșu, 
biserica va fi arătat, chiar înainte de a primi pictura figurativă pe zidurile 
din afară'5, ca un adevărat simbol la voinței şi puterii unuia dintre cei mai 
importanți boieri ai vremii, logofătul loan Tăutu. 

Aceeaşi semnificaţie trebuie să o fi avut ctitoria hatmanului Luca 
Arbore din satul omonim, la origine parte a moşiei Solca. Construită, 
conform pisaniei, în 1503, biserica a primit o pictură interioară şi 
exterioară, a cărei datare este aproape unanim acceptată a fi în anul 


1541, autorul ei fiind «Dragoş fiul popii Coman din laşi», după lectura 

unei inscripţii din naos, astăzi pierdute (subl. T.S.)%, 

Am amintit deja existenţa tabloului funerar de pe peretele din fund 
al arcosoliumului din pronaos, despre care credem că, în mod sigur a fost 
pictat imediat după construirea singularului monument gotic” (PI. XC a, 
b). 

Întregul pronaos este dominat de figura de o supremă puritate a 
Fecioarei Blacherniotissa pictată în calotă, al cărei maforion albastru 
întunecat, de o nuanţă nobilă, se detaşeaază regal pe neobişnuitul fond 
alb presărat cu stele de aur (PI. LXXXIX). Aproape întregul perete estic 
este acoperit cu un vast ciclu al Vieţii Sf. loan Botezătorul, patronul 
bisericii (PI. XCI), în timp ce pe pereţii de sud şi de nord, ca şi în partea 
superioară a celui vestic se desfășoară, amplu şi liber cele Şapte Sinoade 
Ecumenice. La nivelul ferestrei de vest, două compoziţii mari atrag 
atenţia, lectura lor trebuind a fi făcută de la nord spre sud: Cavalcada 
Sfântului Împărat Constantin îndrumat de semnul ceresc al Crucii (Pl. 
XCII a) şi respectiv Aflarea Sfintei Cruci combinată cu Înălțarea Sf. Cruci 
(PI. XCII b). Dacă tema lui loan Botezătorul este strâns legată de hramul 
bisericii - Decapitarea acestuia - tema Crucii pare a se apropia mai mult 
de calitatea ctitorului de pârcălab de Suceava, deci de şef al armatei lui 
Ştefan cel Mare şi de participant la luptele duse de acesta. 

Cele două teme trimit la realitățile iconografice, istorice şi plastice 
ale domniei lui Ştefan cel Mare şi mai puțin la începutul celei de a doua 
domnii a lui Rareş şi la reluarea inițiativei ctitoriceşti de către o fiică sau 
nepoată a primului ctitor cum s-a afirmat până acum". 

În plus, calitățile de excepţie ale picturii din pronaos (cea din altar 
şi naos încă nu sunt încă restaurate), mai cu seamă în sfera desenului 
pregătitor - foarte bine vizibil prin erodarea în multe locuri a stratului de 
culoare - gama cromatică axată pe deja cunoscutele combinaţii de 
complementare roşu-verde caracteristice picturii din vremea lui Ştefan cel 
Mare, fizionomiile cu numeroase chipuri văzute din profil, îmbrăcămintea 
şi mai cu seamă pălăriile, compoziţiile cu numeroase personaje văzute 
într-o dublă perspectivă, teorică şi prin succesiuni de planuri care se 
ecranează parțial, o particularizează şi o apropie de o altă sferă artistică 
decât operele amintite până acum şi anume de Italia oraşelor mai mici 
oscilând între gotic şi Renaștere. Îndrăzneala compoziţiei triunghiulare din 
Ospăţul lui Irod (PI. XCI), numeroasele cortegii de personaje somptuos 
învestmântate, mulțimea personajelor secundare din Sinoade, strălucirea 
colorată a scenelor care îl au care personaj principal pe Constantin cel 
Mare nu se întâlnesc şi nu se vor reîntâlni nicăieri în Moldova. Ele fac 


din pictura din pronaosul de la Arbore un adevărat «testament al artei din 

vremea lui Ştefan cel Mare»**. 


Un adevărat Testament al strămoşilor este împlit prin 
Pietrele de mormânt 


În 1479, Ştefan cel Mare iniţia o amplă acţiune de cinstire a 
înaintaşilor săi în scaunul domnesc prin reorganizarea spațiului interior 
al necropolei domneşti din biserica Sf. Nicolae din Rădăuţi. Nu ştim dacă 
mormintele primilor voievozi ai Moldovei avuseseră — aşa cum s-ar fi 
cuvenit — pietre funerare care să marcheze locul odihnei de veci a 
fiecăruia dintre ei, cum se obişnuia în evul mediu de pretutindeni, sau 
dacă, în foarte puţin probabila lipsă a acestora, tradiții locale ar fi păstrat 
memoria înhumărilor lor succesive. Iniţiativa lui Ştefan viza sculptarea 
unei pietre pentru fiecare înaintaş, comanda fiind executată de „Mistr 
Jan'*, polonez sau ceh după nume, după un model cu siguranță pus la 
dispoziţie de către comanditar. 

Ele vin după ce fusese executată piatra de mormânt pusă pentru 
propria sa mamă, Maria Oltea, în 1465 în biserica de la Probota Veche (PI. 
CXXII a), şi după monumentul funerar al Mariei de Mangop, cea de a doua 
soție a lui Ştefan, moartă în septembrie 1477, de la Putna (PI. VI a, b), una 
dintre cele mai convingătoare opere plastice din Moldova, menită să probeze 
capacitatea meşterilor de a realiza o alăturare fericită între o gramatică formală 
orientală, la nivelul capacului sarcofagului, şi un repertoriu pur gotic pentru 
partea frontală a acestuia similar cu singulara balustradă de la Bălineşti”!, 

Le urmează, în ordinea comenzii aulice, monumentul funerar al lui 
Ştefan cel Mare însuşi (PI. IV; Vb). Aşa cum se ştie, placa de marmură 
care acoperă sarcofagul acestuia nu menționează exact anul morţii 
domnitorului, ci numai cifra miilor (7000), ceea ce corespunde cu anul 
1492%2, deci un semn sigur că ea a fost pusă anterior evenimentului şi 
având mereu în minte grija pentru cele veşnice . 

Un studiu exhaustiv bazat pe o analiză aprofundată, comparativă, 
a tuturor pietrelor de mormânt de epocă nu s-a făcut încă“. Pietrelor deja 
amintite aici trebuie să li se adauge cea pusă fiilor lui Ştefan cel Mare, 
voievozii Petru şi Bogdan, timbrată cu stema Moldovei, plasată lângă 
sarcofagul Mariei de Mangop, pe latura de nord a gropniței, cea a 
doamnei Maria Voichița, ultima soție a lui Ştefan, moartă în 1507, a cărei 
piatră a fost pusă lângă cea a sotului său, piatra aşezată de Ştefan cel 
Mare pentru voievodul Ştefan || (+1447) în interiorul arcosoliumului de 
zidărie de pe latura de nord a gropniței bisericii mănăstirii Neamț, odată 
cu rezidirea lăcaşului, în 1497 (PI. LXVII), ca şi lespezile unor clerici 

(Mitropolitul Teoctist | sau Daniil Sihastrul) sau boieri. Din această ultimă 
categorie se individualizează grupul Bălinești, divizat din punct de vedere 
stilistic şi tehnic în mai multe subgrupe, fiecare de mare interes decorativ. 

Toate aceste monumente funerare au în comun o serie de trăsături 
care țin atât de aspectul constructiv cât şi de cel decorativ. Placa decorată 
este plasată deasupra unui soclu-sarcofag de zidărie, scund (excepție fac 
cel al lui Ştefan cel Mare şi cel al Mariei de Mangop, care sunt realizate 
din lespezi de piatră sculptate în relief . Ea are o formă uşor trapezoidală, 
îngustându-se în partea dinspre picioare, fiind decorată în întregime după 
o schemă simplă de structuri concentrice: un cadru decorativ sau o bandă 
lăsată netedă, inscripţia dăltuită cu elegante caractere chirilice excizate, 
indicând numele celui decedat, rangul său, anul morţii — cel în care „s-a 
strămutat la veşnicele lăcaşuri”, uneori şi data, iar în centru — câmpul or- 
namental, în care de regulă, elemente vegetale stilizate şerpuiesc în 
vrejuri unduioase - dezvoltând ingenios şi original pentru fiecare în parte 
motivul palmetei, sau se compun în savante compoziții sugestive pentru 
ceea ce artiştii înțelegeau să împrumute dintr-o gândire de tip oriental, 
dominată de principiul „horror vacui", trecută însă prin filtrul propriu de 
sensibilitate şi prin gustul autohton pentru armonie, echilibru şi dinamism 
reținut. 

Aceste motive decorative sunt comune întregii decorații 
moldoveneşti, fiind de regăsit în pictura murală şi pe broderii, în 
manuscrisul de carte. Cu siguranță modelul pentru aceste compoziţii a 
fost realizat tot de pictori, iar faptul că fiecare dintre ele este de tipul unor 


forme care, în ciuda tendinței de repetare la infinit a aceluiaşi motiv, 
caracteristică genului, sunt totuşi închise în sine prin elemente decora- 
tive particulare, le singularizează. 

O piesă de excepţie pentru ceea ce am putea numi sculptura 
iniţiată de Ştefan cel Mare este singulara placă plasată pe un perete al 
arsanei construită cu sprijinul domnitorului la mănăstirea Vatopedi de la 
Muntele Athos, în 1496 (PI. CXXIII)*. 

Relieful Îl reprezintă pe Ştefan în calitate de donator, oferind 
macheta micii construcţii Maicii Domnului cu Pruncul. Asemănarea 
chipului Domnului cu cele de pe imaginile votive cunoscute, inscripția de 
danie şi stema Moldovei nu lasă nici un dubiu asupra identificării 
personajului, bine cunoscut pentru acţiunile sale de sprijinire ale 
comunităților monastice de la Sfântul Munte. Placa, cu siguranţă cioplită 
dincolo de graniţele Moldovei, a avut la bază un carton desenat însă aici. 


Observaţia privitoare la contribuția unui pictor-desenator este 


valabilă şi pentru literele elegante, perfect excizate, ale inscripţiilor, 

identice cu cele întâlnite în pisaniile lapidar redactate (Pătrăuți - PI. XXIV 
a; Sf, Ilie - PI. XXIX a)) sau relatând amplu evenimente istorice (Milişăuţi 
- PI. XXV b; Războieni - PI. LVIII a), pe inscripţiile murale, în manuscrise 
dar şi pe 


Argintărie 


Arta metalelor nu este în ordinea unei ierarhizări aproape 
imposibile nici prima nici cea de pe urmă dintre realizările care poartă nu 
doar numele, ci pecetea de neşters a unei mari epoci, ca cea a lui Ştefan. 

Aici arta focului şi a desenatorului, a unui pictor care schițează o 
compoziție şi a unui argintar care ciocăneşte placa de metal, montând 
apoi pe ea pietrele strălucitoare, adevărate, se întâlnesc şi fuzionează în 
mod fericit. 

Atracția metalului prețios, a pietrelor, a smalțului a făcut din aceste 
piese ținta unei mult râvnite şi adesea necuvenite posesiuni. Munificența 
Domnului şi a boierilor depăşise cu mult numărul extrem de redus de 
piese azi păstrate. Valoarea lor compensează însă dispariţiile, iar calitatea 
le situează foarte sus. 

Aceeaşi dispariţie împiedică de fapt constituirea unor serii 
tipologice, păstrându-se aşadar numai două Panaghiare, lucrate migălos 
în filigran, ciocănite şi inciziate, unul dăruit mănăstirii Neam, celălalt 
provenind din daniile lui Alexandru, fiul lui Ştefan cel Mare, către biserica 
sa de la Bacău. (PI. CXXIV a, B). li se adauagă trei Ferecături (PI. CIV; 
CV), două perechi de Ripide, dintre care una în muzeul de la Putna (Pl. 
CXXVI) şi cealaltă în insula Patmos". 

Opere prin excelență mobile, piesele de argintărie puteau fi 
comandate sau direct cumpărate în ateliere străine ori lucrate de meşteri 
străini stabiliţi temporar sau definitiv în Moldova ori chiar de argintari 
locali. 

Tradiţia era mai veche. Celabra raclă comandată pentru moaştele 
Sf. loan cel Nou, cel martirizat la Cetatea Albă, aduse în chip solemn la 
Suceava la cererea lui Alexandru cel Bun, stătea de decenii în biserica 
Mirăuţilor (Pl. XCIX; C). 

Dintre piesele comandate de Ştefan cel Mare se individualizează 
Cădelnița dăruită mănăstirii Putna în 1470, operă de desăvârşită măiestrie 
tehnică, realizată cu probabilitate într-un atelier din Transilvania (PI. 
CXXV). Întregul repertoriu ornamental este occidental, forma şi decorul 
sugerând un edificiu gotic flamboyant. 

De o cu totul altă factură este Ferecătura Tetraevangheliarului de 
la Humor, realizată în 1487 pentru a îmbrăca opera copiată şi miniată a 
călugărului Nicodim (PI. CIII; CIV). Piesa este realizată din argint aurit, 
prin ciocânire, Pe prima copertă este reprezentată Adormirea Maicii 
Domnului, iar pe cea din spate Învierea. Compozițiile figurative sunt bine 
echilibrate în sine şi intră într-un dialog interesant cu fondurile decora- 
tive concepute după un adevărat principiu horror vacui, dar execuţia are 
o notă de frust nu lipsită de expresivitate. 

La polul opus se situează eleganța aeriană a filigranului Ripidelor. 

Panaghiarele, sugestive scoici de argint aurit şi email, cu funcţie 
liturgică, închid în ele minuscule personaje sculptate în cadre arhitecturale 
şi fine imagini incizate, iar la exterior reliefuri care le înrudesc cu 
ferecăturile. Ele completează lumea mirifică a broderiilor, se asociază 
veşmintelor bogate din brocaturi şi catifele italiene, luminilor sfeşnicelor 
de argint aurit, ce fac să iasă din penumbră chipuri de sfinţi şi de ctitori, 
şi dangătului clopotelor (Pl. CXXVII) care chemau şi cheamă la rugăciune 
în Moldova lui Ştefan cel Mare 

